उधर, सीबीआई ने भाजपा विधायक कुलदीप सिंह सेंगर को उन्नाव सामूहिक बलात्कार मामले में आरोपित बनाया है. यह खबर भी अखबारों की प्रमुख सुर्खियों में शामिल है. सीबीआई ने इस मामले में बुधवार को दूसरा आरोप पत्र दायर किया था. इसमें भाजपा विधायक को पॉक्सो एक्ट (बच्चों को यौन अपराधों से सुरक्षा देने संबंधी कानून) के तहत भी आरोपित बनाया गया है. बीते हफ्ते पहले आरोप पत्र में जांच एजेंसी ने विधायक के भाई जयदीप उर्फ अतुल सिंह सेंगर सहित पांच अन्य को आरोपित बनाया था.